Gandia recolza la candidatura de David Martínez Navas per als Premis de la Pau 2023 'Kids Rights'
14 març 2023

## Gandia recolza la candidatura de David Martínez Navas per als Premis de la Pau 2023 'Kids Rights'14 març 2023Última actualització: 14 març 2023

![](../gestion/img/a3c1d2a4e4430c7f3b0719622781a1143d3b8cde4893d6e0f56b1a8caf68546b.jpg)  
  

El Conseller de la Infància de Gandia, **David Martínez Navas**, ha presentat la seua candidatura per als Premis de la Pau 2023 'Kids Rights' i des de l'Ajuntament de Gandia s'ha mostrat tot el suport per tal d'aconseguir aquest reconeixement.  
  
La regidora d'Infància, **Liduvina Gil**, s'ha mostrat molt satisfeta per aquest fet: "_Estem encantats amb la presentació. Aquest és un reconeixement que es fa a tots els xiquets i xiquetes que treballen pels drets de la infància_". David té el Trastorn de l'Espectre Autista (TEA), però compta amb una llarga trajectòria en matèria de promoció d'oportunitats per a la infància i per donar visibilitat a l'autisme.  
  
Navas, per la seua part, ha afegit: "_Estic molt content i il·lusionat per la meua candidatura. Vull donar les gràcies als meus pares, a l'Ajuntament de Gandia i a tots els consellers per creure en mi, ja que quan se li dóna una oportunitat a l'autisme passen coses meravelloses_".  
  
Els pares de David, finalment, han conclòs: "_Estem molt orgullosos i feliços per la candidatura de David. Ell és un gran lluitador i se supera diàriament trencant barreres i mites de l'autisme_".  
  
El Premi Internacional de la Pau Infantil s'atorga anualment a una persona menor d'edat que haja fet una contribució significativa a la defensa dels drets de la infància i a millorar la situació dels xiquets vulnerables com els orfes, els xiquets treballadors i els xiquets amb VIH/sida.

[Twittear](https://twitter.com/share)